

 **REPUBLIKA E SHQIPËRISË**

 **MINISTRIA E TURIZMIT DHE MJEDISIT**

 **AGJENCIA KOMBËTARE E TURIZMIT**

 **DREJTORIA E FINANCËS DHE SHËRBIMEVE MBËSHTETËSE**

Nr \_\_\_\_\_Prot. Tiranë,më\_\_\_\_.\_\_\_\_.2024

**Raportimi Financiar për vitin 2024**

**8 mujori Janar-Gusht 2024**

**A .PËRMBLEDHJE**

Në përgjigje të shkresës tuaj nr. 5751 Prot. datë 13.09.2024, protokolluar me tonën me nr.346 Prot., datë 26.09.2024 mbi “Mbi përgatitjen e Raportit të Monitorimit për 8 mujorin e buxhetit të vitit 2024, nëpërmjet këtij raporti paraqitet në mënyrë të përmbledhur aktiviteti financiar për periudhën Janar – Gusht 2024.

Raporti synon të jap realizimin e objektivave kryesore të punësimit dhe realizimin e shpenzimeve sipas planifikimit buxhetor të vitit 2024, për 8-mujorin e parë të vitit 2024

**B.MENAXHIMI FINANCIAR**

Menaxhimi financiar bëhet bazuar në dispozitat ligjore në fuqi.

* Fonde te çelura nga Ministria e Mjedisit dhe Turizmit, sipas shkresës nr. 133/4 prot, datë 12.02.2024 janë si më poshtë:
* Paga 27,000,000 lekë
* Sigurime shoq. dhe shend. 4,500,000 lekë
* Shpenzime operative 42,420,000 lekë
* Fondi i veçantë 100,000 lekë

Përmbledhese e fondeve te alokuara në tabelën më poshtë:

lekë

|  |  |  |
| --- | --- | --- |
| Nr | Emertimi | Shuma |
| 1. | Fondi i pagave | 27,000,000 |
| 2. | Fondi për sig shoqërore dhe shëndetësore | 4,500,000 |
| 3. | Fondi për shpenzime operative  | 42,420,000 |
| 4. | Fondi special 606 | 100,000 |
|  | **Totali** | **74,020,000** |

 Realizimi i fondeve për vitin Janar – Gusht 2024.

.

Tabela e realizimit

|  |  |  |  |  |
| --- | --- | --- | --- | --- |
| Nr | Emertimi | Plani vjetor J-Dhj 2024 | Fakti 8-mujorJ-G 2024 | % e real. |
| 1. | Shpenzime për paga | 27,000,000 | 18,946,022 | 70% |
| 2. | Shpenzime për sigurime shoqërore dhe shëndetësore | 4,500,000 | 3,069,842 | 68% |
| 3. | Shpenzime operative | 42,420,000 | 26,492,647 | 63% |
| 4. | Fond special  | 100,000 | 30,000 | 30% |
|  | **Totali** | **74,020,000** | **48,538,511** | **66%** |

1. **Performanca analitike e buxhetit**
* **Shpenzime për paga dhe sigurime shoqërore edhe shëndetësore**

Buxheti i alokuar për shpenzime për paga dhe sigurime shoqërore në fund të 8 mujorit 2024 me ndryshimet e ndodhura gjatë vitit është 31,500,000 lekë, i cili është realizuar gati në masën 70% dhe nr i punonjësve në fund të periudhës nga 24 ishte 20.

Me hyrjen ne fuqi të VKM-se nr. 421 datë 26.06.2024 “Për disa shtesa dhe ndryshime në Vendimin Nr 325 datë 31.05.2024 miratimin e struktures së pagave niveleve të pagave ,dhe shtesave të tjera mbi page të Zëvëndësministrit, funksionarëve të kabineteve, Prefektit, Nënprefektit, Nëpunësve civilë dhe Nëpunësve në disa institucione të administratës publike” , fondi i pagave llogaritet ne zbatim të kësaj VKM-je.

Marrëdheniet e punës të Drejtorit të Përgjithshëm dhe punonjësve të Agjencisë rregullohen sipas dispozitave të ligjit nr.7961 date 12.7.1995 ”Kodi i Punës në RSH”, i ndryshuar.

Aktualisht nga 24 punonjës që ka struktura janë të punësuar 20 punojës, si dhe 2 punojës mbështetës (sanitar + nëpunës informacioni ).

**Shpenzimet operative**

Për shpenzimet operative fondi i alokuar është 42,420,000 lekë. Sipas regjistrit të parashikimeve të prokurimeve publike 2024, jepet realizimi zë më zë i shpenzimeve (llog 602) në tabelën më poshtë:

|  |  |  |
| --- | --- | --- |
| **Nr** | **Emërtimi i shpenzimeve** | **Realizimi** |
| 1 | Honorare (këshilltar i jashtëm + eksperte arkive) | 578,000 |
| 2 | Taksa (tatim ne burim)  | 133,548 |
| 3 | Energji elektrike | 119,500 |
| 4 | Shërbime uje | 56,556 |
| 5 | Shërbime postare | 12,685 |
| 6 | Udhëtim e dieta brenda vendit | 433,500 |
| 7 | Udhëtim e dieta jashtë vendit | 3,596,452 |
| 8 | Taksa vendore/parkimi etj. | 213,037 |
| 9 | Të tjera | 158,952 |
| 10 | Bileta avioni | 508,428 |
| 11 | Sherbim printim adeziv | 68,082 |
| 12 | Shërbime pastrimi | 116,400 |
| 13 | Shërbime për mirëmbajtje të mjeteve te transportit (vaj,filtra) | 39,623 |
| 14 | Shërbim përkthime, noterizime e avokatie  | 54,700 |
| 15 | Shërbime për guide | 194,517 |
| 16 | Shërbim për transport ndërkombëtar cargo | 39,690 |
| 17 | Aktivitete brenda vendit (fam trip, press trip) | 863,596 |
| 18 | Shërbim mirëmbajtje ëeb | 1,281,600 |
| 19 | Perditesim dhe zhvillim i aplikacionit TEA 2.0 + mirembajtje | 8,912,280 |
| 20 | Prodhim dhe transmetim i videove per TEA 2.0 | 7,080,000 |
| 21 | Sherbim aktiviteti per prezantimin e aplikacionit TEA 2.0 | 1,829,720 |
| 22 | Shpenzime per marrjen pjese ne panairin e Kosoves | 300,018 |
| 23 | Pagese per blerje kancelari | 60,715 |
|  | **Totali** | **26,492,647** |

* **Investimet**

Nevojiten rregullime te ambienteve dhe zyrave si nga pikëpamja e ndërhyrjes me investime dhe blerje mobilje zyre dhe pajisje informatike ne funksion te aktivitetit tone per pasqyrimin digital te promovimit te turizmit.

* **Realizimi i objektivave**

Objektivi kryesor është zbatimi i Strategjisë Kombëtare të Zhvillimit të Turizmit dhe Strategjisë Kombëtare të Marketingut për sektorin e Turizmit, zbatimi i politikave të marketingut në fushën e turizmit për promovimin e turizmit shqiptar në nivel kombëtar dhe ndërkombëtar, krijimin e infrastrukutarave të nevojshme për dhënie informacioni për visitor, udhëtar dhe turist në lidhje me kapacitetet turistike, destinacionet turistike, shërbimet turistike (Kalendari kulturor) që ofron vendi yne.

Zhvillimin e një aplikacioni per eventet turistike me qëllim promovimin e Shqiperise turistike permes eventeve kulturore, sportive dhe te trashegimise te ofruara ne te gjithe territorin e vendit. Ky kalendar do te sherbej ne lehtesimin e dhenies se informacionit te aktiviteteve dhe do te nxis interesimin e vizitoreve vendas dhe te huaj per te njohur Shqiperine ne te gjitha dimensionet e saj.

Zhvillimin e projekteve per turizmin sipas fushës se veprimtarise, promovimi si brenda dhe jashtë vendit të produkteve dhe destinacioneve turistike duke bashkepunuar me organizma të tjera që operojnë ne fushën e turizmit.

Ketu permendim pjesëmarrjen ne Panairin e Berlinit , ITB Berlin ne datat 5-7 mars 2024 . Në këtë panair marrin pjesë rreth 180 shtete dhe afro 6000 të mediave të ndryshme prestigjioze. Çdo vit ITB mirëpret rreth 10,000 ekspozues nga më shumë se 180 vende e rajone.

AKT-ja se bashku me Ministrinë e Turizmit dhe Mjedisit mori pjesë në të me stenden e Shqipërisë e konceptuar me një dizajn dhe arredim modern ku në qendër të saj eshte vendosur shkrimi “Albania. All senses”, me tre ekrane Led, në një sipëfaqe të marrë me qera prej 88 m2.

Rëndësia e këtij panairi është strategjike dhe e padiskutueshme duke konsistuar në një rritje te tregut gjerman dhe me tej. Aktualisht Gjermania shënon rritjen më të madhe ndër tregjet e huaja që frekuentojnë Shqipërinë ,

Agjencia Kombëtare e Turizmit mori pjesë në Panairin Fitur 2024 në Madrid, Spanjë që u zhvillua në datat 24-28 Janar 2024.

Në muajin Prill AKT-ja mori pjesë me stendën e saj në panairin Ndërkombëtar të Kosovës që u zhvillua në Prishtinë në datat 12-13 Prill 2024, ku prezantoi potencialet e Shqipërisë në turizmin e qëndrueshëm gjithëvjetor, përmes stendës së saj dhe paneleve të ndryshme.

U bë përditësimi i aplikacionit të vetëm të kalendarit kombëtar të eventeve turistike, kulturore, sportive dhe të traditës, databaza e parë e të dhënave rreth aktiviteteve TEA 2.0. Shqipëria turistike po brandohet përmes trashëgimisë kultuore dhe eventeve multiart. Tashmë na jepet mundësia të prodhohen për herë të parë paketat e turizmit kulturor duke i shtuar aktraksioneve natyrore dhe destinacionet artistike lehtësisht të arritshme përmes aplikacionit TEA.

Për promovimin e tij u realizuan procedurat për prodhim transmetim video(spote) nga AKT-ja ku për periudhen 8 mujore u përmbyllen 3 spote me tematike mbi perdorimin e aplikacionit TEA dhe promovimi i tyre ne rrjete sociale, media dhe emisione televizive.

Ky aplikacion përgjatë këtij viti u bë udhërrëfyesi i mijëra turistëve që kanë vizituar vendin përgjatë sezonit turistik 2024 pasi pranë çdo eventi, vizitorët mund të gjejnë dhe atraksionet më të rëndësishme turistike. Kalendari i parë digjital i eventeve, ka arritur 75.000 shkarkime në rreth 126 shtete të ndryshme, një shifër optimiste kjo për një hark kohor të shkurtër. Ky aplikacion ka tërhequr vëmendjen e vizitorëve vendas e të huaj jo vetëm nga Shqipëria, por nga e gjithë bota duke sjellë një standart të ri në industrinë e turizmit shqiptar, përmes kësaj risie teknologjike.

Përgatiti:

Ekinela Oketa

Përgjegjës sektori i Financës dhe Shërbimeve të Brendshme